**S p r á v a**

o výsledkoch a podmienkach výchovno-vzdelávacej činnosti Materská škola, Severná 2200, Sabinov za školský rok 2019/2020

**Predkladá:**

**Danka Spišáková**

riaditeľka materskej školy

**Vyjadrenie rady školy:**

Rada školy odporúča zriaďovateľovi Mestu Sabinov

**s c h v á l i ť – n e s c h v á l i ť**

Správu o výsledkoch a podmienkach

výchovno-vzdelávacej činnosti

MŠ Severná 2200, Sabinov za školský rok 2019/2020

.........................................................

**Mgr. G. Harčariková**

predseda Rady školy pri MŠ, Severná 2200, Sabinov

**Stanovisko zriaďovateľa:**

Mesto Sabinov

**s ch v a ľ u j e – n e s ch v a ľ u j e**

Správu o výsledkoch a podmienkach

výchovno-vzdelávacej činnosti

MŠ, Severná 2200, Sabinov za školský rok 2019/2020

za zriaďovateľa

............................................................................

**Ing. Michal Repaský, primátor mesta Sabinov**

Prerokované a schválené na zasadnutí pedagogickej rady dňa : 12.10.2020

Prerokované a schválené na zasadnutí rady školy dňa : 19.10.2020

**Vypracovala:**  Danka Spišáková

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č. 9/2006 Z. z. zo 16. 12.2005 o štruktúre

a obsahu správ o výchovno-vzdelávacej činnosti, jej výsledkoch a podmienkach škôl

a školských zariadení.

2. Metodické usmernenie MŠ SR č. 10/2006-R k vyhláške MŠ SR č. 9/2006 Z. z.

3. Koncepcia školy na roky 2020 -2025

1. Plán práce školy MŠ Severná 2200, Sabinov na školský rok 2019/2020.
2. Vyhodnotenia plnenia plánov práce jednotlivých metodických združení.
3. Informácie o činnosti Rady školy pri MŠ Severná 2200, Sabinov.
4. Ďalšie podklady, plány spolupráce so ZŠ Komenského, MsK

**S p r á v a**

o výsledkoch a podmienkach výchovno-vzdelávacej činnosti **MŠ, Severná 2200, Sabinov za školský rok 2019/2020**

**1.** **Základné identifikačné údaje o škole**

|  |
| --- |
| **1.** Názov školského zariadenia: Materská škola, Severná 2200, Sabinov |
| **2.** Adresa školy: Severná 2200, 083 01Sabinov |
| **3.** telefónne číslo: 0948 478 293 |
| **4.** e-mailová adresa: [msseverna@gmail.com](mailto:msseverna@gmail.com) |
| **5.** Zriaďovateľ: Mesto Sabinov |

**2. Vedúci zamestnanci školy:**

|  |  |
| --- | --- |
| **Meno a priezvisko** | **Funkcie** |
| Danka Spišáková | riaditeľ školy |

**3. Údaje o rade školy a iných poradných orgánoch školy:**

**3.1) Údaje o rade školy:**

**Členovia rady školy:**

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený /delegovaný/ za +** |
| 1. | Mgr. Gabriela Harčariková | Predseda | Delegovaná /za zriaďovateľa MsÚ Sabinov |
| 2. | Slávka Ferková |  | Zvolená/ za pedagogických zamestnancov |
| 3. | Iveta Olahová |  | Zvolená / za nepedagogických zamestnancov |
| 4. | Silvia, Peštová, po odsťahovaní náhradníčka,  Silvia Pekejová |  | Zvolená / za rodičov |
| 5. | Ing. Peter Vargovčík |  | Delegovaný / za zriaďovateľa – poslanec MsZ Sabinov |

**Stručná informácia o činnosti rady školy za školský rok 2018/2019:**

**Zasadnutie Rady školy pri MŠ, Severná 2200 v Sabinove dňa 5.10.2018**

P. Spišáková, riaditeľka MŠ predložila Správu o výsledkoch a podmienkach výchovno-vzdelávacej činnosti MŠ Severná 2200 v Sabinove za šk. rok 2017/2018. Rada školy odporučila schváliť Správu o výsledkoch a podmienkach výchovno-vzdelávacej činnosti MŠ Severná 2200 v Sabinove za šk. rok 2017/2018.

**Voľby členov rady za zákonných zástupcov pedagogických a  prevádzkových zamestnancov pri MŠ Severná 2200 v Sabinove dňa 22.11.2018**

Dňa 22.11.2018 sa uskutočnili voľby do RŠ za prevádzkových zamestnancov a zákonných zástupcov. Za členku rady bola zvolená Iveta Oláhová. Pedagogických zamestnancov v rade školy zastupuje p. Slávka Ferková. Za zákonných zástupcov od 1.9.2019 bola členkou Rady školy p. Silvia Peštová, po odsťahovaní a prerušení dochádzky dieťaťa, je členkou RŠ pani Silvia, Pekejová, regulárne zvolená v riadnych voľbách ako náhradníčka.

Uznesením Mestského zastupiteľstva č. 18 zo dňa 31.1.2019 je delegovaný do RŠ MŠ Severná 2200 Sabinove poslanec, Ing. Vargovčík Peter. Zástupcom v RŠ za zriaďovateľa je Mgr. Harčariková Gabriela.

**RŠ**

**3.2) Údaje o metodických združeniach – poradných orgánoch riaditeľa školy:**

Poradné orgány: MZ pri MŠ Severná 2200 Sabinov

Metodické združenie pri našej MŠ bolo vytvorené ako poradný orgán riaditeľky školy. Vedúcou MZ , Mgr. Tatiana Karnišová, vypracovala plán MZ na šk.r. 2019/2020. Členmi MZ sú všetci pedagogickí zamestnanci.

Metodické združenie pri MŠ Severná sa v šk.r.2019/2020 zišlo na svojom zasadnutí iba raz, plnili nciele a vyjadrovali sa k následnému:

* Posilňovanie výchovy detí k predčitateľskej a predpisateľskej gramotnosti
* Aplikovanie získaných poznarkov v praxi

Zo zasadnutia MZ vyplynuli nasledovné závery:

* pokračovať v realizácii projektov MŠ,
* podporovať rozvíjanie odborných kompetencií pedagogických zamestnancov,
* navrhovať ďalšie aktivity na rozvoj dieťaťa vo vzdelávacej oblasti Jazyk a komunikácia,
* výmena pedagogických skúseností.

**4. Údaje o deťoch školy za školský rok 2019/2020**

|  |  |  |  |  |  |
| --- | --- | --- | --- | --- | --- |
| **stav k 15.septembru 2019** | | | **stav k 31.augustu 2019** | | |
| **počet tried** | **počet detí** | **z toho integrované** | **počet tried** | **počet detí** | **z toho integrované** |
| **2** | **40** | **0** | **2** | **43** | **0** |

**5. Údaje o počte zapísaných detí do 1. ročníka ZŠ**

|  |  |  |
| --- | --- | --- |
| **POČET DETÍ** | **Z CELKOVÉHO POČTU ZAPÍSANÝCH** | |
| **SPOLU** | **DIEVČATÁ** | **ODKLADY** |
| 25 | 13 | 0 |

**6. Údaje o fyzickom počte zamestnancov a  plnení kvalifikačného predpokladu pedagogických zamestnancov školy ku dňu koncoročnej pedagogickej rady**

|  |  |  |
| --- | --- | --- |
| **Počet** | | |
| zamestnanci MŠ spolu | 7 | |
| Z toho PZ | 5 | |
| Z počtu PZ |  | |
| - kvalifikovaní | 5 z toho (2 NP PRIM) | |
| - nekvalifikovaní | 0 | |
| - dopĺňajú si vzdelanie | 0 | |
| Z toho NZ | 2 | |
| Z počtu NZ |  | |
| **-** upratovačky | 1 |  |
| **-** ostatní | 1 |  |

Vysvetlivky: PZ - pedagogickí zamestnanci NZ - nepedagogickí zamestnanci

**7. Údaje o ďalšom vzdelávaní pedagogických zamestnancov školy**

|  |  |  |  |  |
| --- | --- | --- | --- | --- |
| **Forma vzdelávania** | **Počet vzdelávaných** | Priebeh vzdelávania/počet | | |
| **ukončilo** | **pokračuje** | **Začalo** |
| externé štúdium | 0 | 0 | 0 | 0 |
| kontinuálne-aktualizačné | 5 | 5 | 0 | 0 |
| kontinuálne- inovačné | 0 | 0 | 0 | 0 |
| kontinuálne- funkčné | 0 | 0 | 0 | 0 |

**8. Údaje o aktivitách a prezentácii školy na verejnosti**

|  |
| --- |
| **Údaje o aktivitách organizovaných školou** |
| Diskusný klub 1x diskusia psychologičky s rodičmi na tému: Rodina-základná zložka vo výchove dieťaťa( september) a 1x s riaditeľkou školy spojený s otvorenou hodinou zameranou na predčitateľskú a predpisateľskú gramotnosť( február) .“ Pochúťka zo záhrady a z poľa“- ovocné a zeleninové šaláty, výstavka ovocia a zeleniny, Mliečny deň- Deň mlieka na školách (september), Svetový deň mlieka |
| „ Babka, dedko v MŠ“ – vystúpenie pre starých rodičov, Deň jablka, Šarkaniáda, |
| „ Mikulášku, dobrý strýčku „ posedenie s Mikulášom , „Vianoce v knižnici,“ zdobenie vianočného stromčeka v knižnici a spoločné posedenie pri stromčeku |
| - „Zima, zima tu je..“ – spoločné stavanie snehuliakov , |
| -Fašiangový karneval, spojený s pečením šišiek a posedením s rodičmi.  Ďalšie plánované aktivity sa neuskutočnili, nakoľko od 16.3.2020 bola z dôvodu COVOD 19 prevádzka v škole prerušená. |

|  |
| --- |
| **Údaje o aktivitách, do ktorých sa škola zapojila** |
| Deň materských škôl na Slovensku, Vianoce v knižnici, |
| ostatné plánované aktivity sa neuskutočnili COVID 19 |

**9. Údaje o projektoch, do ktorých je škola zapojená**

|  |  |  |  |
| --- | --- | --- | --- |
| **Názov projektu** | **Termín začatia realizácie projektu** | **Termín ukončenia realizácie projektu** | **Získané prostriedky** |
| NP PRIM –Inklúzie v MŠ | 1.4.2019 | 31.10.2020 | Operačný program ĽUDSKÉ ZDROJE, MV SR, Úrad splnomocnenca vlády SR pre róm. komunity |

**10. Údaje o výsledkoch inšpekčnej činnosti vykonanej Štátnou školskou inšpekciou (ŠŠI) v škole**

V šk. roku 2019/2020 nebola na škole vykonaná kontrola ŠŠI.

**11. Údaje o priestorových a materiálnych podmienkach školy**

Materská škola sídli v prenajatých priestoroch Apoštolskej cirkvi na Slovensku, Zbore Sabinov nie je to účelová budova,  jej priestory sú vyhovujúce pre realizáciu výchovno-vzdelávacej činnosti detí predškolského veku.

V MŠ vytvárame vhodné  materiálne podmienky, ktoré plne zodpovedajú obsahu edukačnej činnosti. V tomto školskom roku sme pokračovali s obnovou detskej knižnice a čiastočne aj učiteľskej knižnice, doplnili sme kabinet novými modernými didaktickými pomôckami. Veľkým nedostatkom je absencia školského dvora a detského ihriska.

**12. Údaje o finančnom a hmotnom zabezpečení výchovno-vzdelávacej činnosti školy**

1.  Príspevky na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči dieťaťu vyživovaciu povinnosť- vyzbieraná suma činila 225,00 €

2. Žiadne iné príjmy naša škola nemala

**13. Cieľ, ktorý si škola určila v koncepčnom zámere rozvoja školy na príslušný školský rok a vyhodnotenie jeho plnenia**

V tomto šk. roku sme pri plnení cieľov a úloh vychádzali z koncepčného zámeru rozvoja školy, z POP, zo školského vzdelávacieho programu.

V koncepčnom zámere rozvoja školy na príslušný školský rok si škola vytýčila dlhodobé ciele:

1. **Posilniť komunikatívne kompetencie detí v štátnom jazyku v hovorenej podobe**.

Rečovým vzorom v spisovnom jazyku sme sa snažili rozvíjať u detí a posilňovať komunikatívne kompetencie. Prostredníctvom hier nenásilne sme rozvíjali u detí pasívnu a aktívnu slovnú zásobu. Oproti začiatku šk. roka nastal progres v rozvoji komunikatívnych zručností. Každé dieťa rozumie spisovnému jazyku, no nie každé dokáže aj v ňom komunikovať. Rozprávkami, riekankami, prednesom básní sme sa snažili odstraňovať jazykovú bariéru.

1. **Rozvíjať emocionálnu inteligenciu detí a zdravý životný štýl.**

Emocionálnu inteligenciu sme rozvíjali prostredníctvom prosociálnych hier, nepodarilo sa nám dosiahnuť u detí schopnosť hodnotiť veci, okolie, kamarátov a ani seba samého. Podarilo sa nám odbúrať bariéru vo vzťahu dieťa – učiteľ, dieťa – asistent. Výchovu k zdravému životnému štýlu sme realizovali počas celého roka, podávali sme deťom jedlá, ktoré podporujú zdravý životný štýl, celý november sme sa venovali témam súvisiace so zdravím človeka. Učiteľky s deťmi pripravili ovocno – zeleninové šaláty aj s ochutnávkou, deti najmenej 3x v týždni dostávali k desiate mlieko a dostatok mliečnych výrobkov ( syry, jogurty a pod.).

1. **Primeranými aktivitami rozvíjať národné povedomie a národnú hrdosť detí, využívať históriu a tradície mesta, zachovávať kultúrne zvyky národ. menšiny.**

Národné povedomie sme rozvíjali hravou formou, s históriou a tradíciami mesta sa deti oboznamovali priebežne počas celého roka. Na vychádzkach spoznávali historickú časť mesta. Kultúrne zvyky národnostnej menšiny zachovávame realizáciou fašiangového karnevalu – Lavutaris, Ďalšie aktivity na plnenie cieľa sa z dôvodu prerušenej dochádzky od 16.3.2020 – COVID 19 nerealizovali

1. **V súlade s Dohovorom o právach dieťaťa zabezpečiť aktívnu formu ochrany detí pred sociálno - patologickými javmi, formami zneužívania a šikanovania**

Počas celého školského roka sme sledovali deti a ich prejavy, nevyskytol sa žiaden prejav ani forma zneužívania alebo šikanovania detí. Ani v tomto školskom roku sa nám nepodarilo dosiahnuť dobrú dochádzku detí do MŠ. Určite medzi patologické javy môžeme zaradiť aj závislosť na sladkostiach, čo sa u našich detí aj vo veľkej miere vyskytuje.

1. **Environmentálnu výchovu integrovať do každodennej výchovno-vzdelávacej činnosti.**

Environmentálnu výchovu sme integrovane zaraďovali do každodenných činností. Vštepovali sme deťom lásku k prírode, k životnému prostrediu a k ich ochrane. Na vychádzkach sme poukazovali na nesprávne správanie sa niektorých ľudí k prírode ako napr. vyhadzovanie odpadu na nelegálne skládky, znečisťovanie ulíc, ničenie prírody, vyrúbavanie stromov, kríkov, lámanie konárov a znečisťovanie vodných tokov. Deti sa aktívne podieľali na čistení okolia školy. Kladný vzťah k živej prírode sme pestovali a rozvíjali starostlivosťou o kvety v triede. Deti poznajú význam lesov, stromov pre ľudí. V zime sme s deťmi vyrobili búdky pre vtáčiky a počas celej zimy sme ich kŕmili.

**Ďalšie ciele vychádzajúce z POP**

**1. Rozvíjať predčitateľskú gramotnosť uplatňovaním špecifických metód; rozvíjať aktívne počúvanie s porozumením (čítaním veršov, rozprávok a príbehov s detským hrdinom, aktívnym zapájaním sa do aktivít mestskej knižnice ), pri overovaní porozumenia vypočutého textu využívať metódy tvorivej dramatizácie; zámerne rozvíjať aktívnu slovnú zásobu detí, vytvárať komunikačne a literárne podnetné prostredie. Grafomotorické zručnosti detí rozvíjať postupne v spolupráci s rodinou. Uplatňovať metódy, techniky a stratégie podporujúce rozvoj predčitateľskej a jazykovej gramotnosti/ tvorba kníh s prediktabilným textom, maľované čítanie, abecedné pexesá.../ Podporovať vzdelávanie pedagogických pracovníkov v oblasti predčitateľskej gramotnosti.**

- návštevy v MsK podľa plánu spolupráce, do 16.3.2020

- otvorená hodina pre rodičov k predčitateľskej a predpisateľskej gramotnosti,

- tvorba a „čítanie“ prediktabilných kníh, maľovaného čítania, zavedenie putovnej knihy na čítanie rozprávok doma – rodičia deťom

- rozvoj grafomotorických zručností jedenkrát týždenne,

- počúvanie čítania rozprávok, z CD prehrávača a sledovanie rozprávok cez int. tabuľu, 1x bábkové divadelné predstavenie v materskej škole,

- kultúrne programy na slávnostiach ( pre starých rodičov, Mikuláš, Vianočná besiedka,).

**2. Vytvárať priestor na spoluprácu so zákonnými zástupcami a ich rodinnými príslušníkmi, s miestnymi a mimovládnymi organizáciami v oblasti inkluzívneho vzdelávania a scitlivovania detí. Implementovať princípy inklúzie, vytvárať klímu školy pre vzájomnú spoluprácu. Pedagogickú diagnostiku orientovať predovšetkým na zohľadňovanie skrytého potenciálu vo vzdelávaní, identifikovanie bariér a nerovností vo vzdelávaní a ich následné odstraňovanie a identifikovanie rizikových faktorov.**

Pedagogickí zamestnanci sa intenzívne snažili spolupracovať so zákonnými zástupcami a ich rodinnými príslušníkmi, najmä v čase epidemiologickej situácie COVID 19. Počas uzavretia školy komunikovali s rodičmi cez sociálne siete, ale aj osobnými konzultáciami a návštevami v rodinách.

**3.Dôsledne uplatňovať zákaz všetkých foriem diskriminácie a segregácie.**

Naša škola plnenie tohto cieľa z POP realizuje v rámci možnosti. Naša škola bola organizátorom stertnutia detí všetkých MŠ v Sabinove na Deň materských škôl.(4.11). Ostatné plánované akcie sa pre epidemiologickú situáciu nerealizovali.

**4. V spolupráci so zriaďovateľom, úradom práce sociálnych vecí a rodiny, komunitným centrom v meste a rodinou snažiť sa zabezpečiť lepšiu dochádzku detí do školy, vytvárať im podmienky na individuálny prístup vo výchove a vzdelávaní.**

Dochádzku do MŠ sme riešili nielen so zákonnými zástupcami, ale na jej zlepšenie sme spolupracovali s terénnymi sociálnymi pracovníkmi, s komunitným centrom v meste. Napriek našej veľkej snahe, pohovormi s rodičmi sa nám nepodarilo tento problém vyriešiť k spokojnosti. Stále sú rodiny, ktorým nezáleží na vzdelávaní ich detí a k  predprimárnemu vzdelávaniu je ich postoj benevolentný, nezodpovedný.

**5. Rozvíjať environmentálnu výchovu a vzdelávanie ako súčasť rozvoja osobnosti detí zameranú najmä na vedenie k uvedomelej spotrebe zdrojov, povedomia v oblasti separácie, zhodnocovania ( recyklácie) a likvidácie odpadov, na vytváranie správnych postojov a správania detí k životnému prostrediu, na prevenciu pred znečisťovaním a poškodzovaním životného prostredia, na riešenie rôznych problémov ochrany prírody a krajiny.**

Viedli sme deti k chápaniu a hodnoteniu napr. separovania odpadu, zberu papiera, hliníkových vrchnákov, pet vrchnákov, venovali sme sa poterbe ochrany životného prostredia ako neznečisťovanie prírody a okolia obydlí odpadom.

**6. Aktívne zapájať deti do aktivít a programov na podporu výchovy ku zdraviu a zdravému životnému štýlu ( Zdravie 2020).**

V rámci Deň jablka sme vo všetkých organizačných formách si pripomínali dôležitosť konzumácie ovocia, jabĺk , prípravili sme a ochutnali ovocno – zeleninové šaláty, pomazánky.

**7.Pri príležitosti Svetového dňa výživy a Svetového dňa mlieka realizovať aktivity zamerané na podporu zvýšenia spotreby mlieka a mliečnych výrobkov a zvýšenia konzumácie ovocia a zeleniny, zabezpečovať pravidelný pitný režim pre deti, najmä v letných mesiacoch.**

V spolupráci so ŠJ sa aspoň 3x týždenne podávalo deťom k desiate mlieko, naša škola bola zapojená do projektu „Školské mlieko, Školské ovocie“. Deň mlieka sme si pripomenuli aj vo vzdelávacích aktivitách .Celoročne podávali sme deťom viac ovocia a zeleniny k desiate.

**8.Posilniť výchovu detí k zdravému životnému štýlu a realizovať aktivity a programy na podporu zdravia a zdravého životného štýlu, zvýšiť zapojenie detí do pohybových aktivít.**

V jeseni sme boli púšťať šarkana, v rámci pobytu vonku sme predlžovali vychádzky do blízkeho okolia, v zimnom období sme sa snažili otužovať deti pobytom na čerstvom vzduchu, hrami so snehom.

**9. Deti zo SZP, ak budú spĺňať podmienky zaradenia , zaraďovať ako dieťa so ŠVVP na základe diagnostiky v školskom zariadení výchovného poradenstva a prevencie (CPPPaP).**

Deti so ŠVVP sme nemali, ale sme spolupracovali s CPPaP pri odstraňovaní porúch reči u detí, ktorých rodičia prejavili záujem o nápravu reči. Poskytovali sme im poradenskú službu.

**10. V pedagogickom procese rešpektovať Dohovor o právach dieťaťa. Veku primeranou formou oboznamovať deti s ich právami a povinnosťami v zmysle tohto dokumentu s využívaním aktivizujúcich metód, s využitím piktogramov. Podporovať rozširovanie profesionálnych kompetencií pedagogických a odborných zamestnancov v oblasti práv detí.**

Vo výchovno-vzdelávacom procese sme využívali metodický materiál a  aktivity pre deti k Právam dieťaťa ,

zabezpečili sme bábkové divadelné predstavenie pre deti v MŠ, využívali sme piktogramy k jednoduchým a výstižným pravidlám správania sa.

**11. Pozornosť venovať rozvíjaniu informačnej a digitálnej gramotnosti a kompetencií detí. Ako didaktické pomôcky efektívne využívať digitálne technológie, dostupné na MŠ, s dôsledným rešpektovaním vývinových osobitostí detí predškolského veku.**

Využívali sme jednoduché interaktívne hry v rámci HaČpVD.oboznamovať sme deti s jednoduchou manipuláciou PC, využívali sme detský edukačný softvér ( Šašo Tomáš na výlete), pracovali na elementárnej úrovni s robotickou včelou BEE BOT,  využívali interaktívnu tabuľu vo výchovno-vzdelávacom procese a postupne  oboznamovať s jej  manipuláciou aj deti.

**12. Vo výchovno-vzdelávacej činnosti uplatňovať bádateľský prístup, zaraďovať experimenty a vytvárať príležitosti na získavanie reálnych skúseností s predmetmi, javmi a situáciami rešpektujúc ciele a poslanie materskej školy.**

Vo vzdelávacích aktivitách využívali sme dostupné didaktické pomôcky, Doplnili sme sklad UP o ďalšie pomôcky k realizovaniu experimentov a k bádaniu ( váhy ).

**14.Profesijný rast pedagogických zamestnancov**

Riaditeľka školy vypracovala Plán profesijného rozvoja školy na roky 2020-2024, ktorý po prerokovaní pedagogickou radou schválil zriaďovateľ MŠ. Zákon 138/2019 Z.Z. o pedagogických a odborných zamestnancoch kladie dôraz na sústavné prehlbovanie, zdokonaľovanie a rozširovanie odbornej a pedagogickej spôsobilosti pedagogických zamestnancov v súlade s progresívnymi vedeckými poznatkami a požiadavkami pedagogickej a odbornej praxe. Podporovali sme a vytvárali podmienky pre ďalšie vzdelávanie pedagogických zamestnancov konzultáciami s odborníkmi a tiež samoštúdiom. Odborný zamestnanec a asistentka učiteľa z NP PRIM absolvovali a ukončili inovačné vzdelávanie, ktoré im platí na dva školské roky a nahrádza povinné aktualizačné vzdelávanie. Ostatní pedagogickí zamestnanci absolvovali 10 hodinové aktualizačné vzdelávanie na MŠ 17. novembra v Sabinove.

**15. Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení**

Hodnotenie výchovno-vzdelávacích výsledkov v našej škole bude odlišné od ostatných materských škôl v meste, keďže všetky deti sú z MRK . Deti prišli do MŠ nepripravené, s veľkými jazykovými bariérami, ktoré sme sa snažili odstraňovať.. U detí z pravidelnejšou dochádzkou sa nám podarilo čiastočne odstrániť jazykovú bariéru a to tak, že aspoň rozumeli spisovnému jazyku a ovládali aj základnú komunikáciu v spisovnom jazyku, aj keď v nesprávnych gramatických tvaroch. Veľké nedostatky deti majú vo vzdelávacej oblasti Človek a príroda. Deti majú veľké rezervy v poznávaní a rozlišovaní zvierat, rastlín, plodov. Ako hlavnú príčinu vidíme nedostatočné získavanie poznatkov zážitkom. Rodičia s deťmi nechodia do prírody, neoboznamujú ich so súčasťami prírody, s javmi prírody a nie sú pre deti dobrým vzorom pri ochrane prírody a životného prostredia. Deti do MŠ prišli s nedostatočnými získanými grafomotorickými zručnosťami, čo sa nám v priebehu školského roka podarilo u väčšiny detí zlepšiť. Deti pútavo počúvali a pozerali na rozprávky a môžeme skonštatovať, že počúvali s porozumením, dokázali stručne porozprávať aj dej rozprávok. Ďalším nedostatkom u našich detí je veľmi zlá výslovnosť hlások a to aj u predškolákov a najmä malý záujem rodičov tento problém riešiť cestou logopéda v CPPPaP. Veľkým problémom aj v tomto školskom roku bola nepravidelná dochádzka detí. Tento problém sme riešili operačne návštevami v rodinách, pohovormi s rodičmi. Domnievame sa, že pravidelná dochádzka detí do materskej školy by pomohla odstrániť časť spomenutých nedostatkov a taktiež väčší záujem rodičov zúčastňovať sa na výchovno-vzdelávacom procese v materskej škole. Či už sú to otvorené hodiny, stretnutia rodičov, besiedky a iné. No najväčším problémom bola epidemiologická situácia v štáte a následné uzavretie škôl od 16. marca do konca júna 2020.Aj keď výchova a vzdelávane v tomto období prebiehalo dištančnou formou, výsledky nezodpovedali adekvatne vynaloženému úsiliu pracovníčok NP PRIM. Preto navrhujeme tieto opatrenia, ktoré by pravdepodobne mohli zlepšiť výsledky vo výchove a vzdelávaní.

1. Naďalej spolupracovať s komunitnými pracovníkmi , pravidelne navštevovať rodiny, ktoré nepravidelne posielajú deti do MŠ.
2. Asistentky učiteľa budú navštevovať rodiny, ktorých deti vymeškajú bez oznámenia 3 po sebe nasledujúce pracovné dni, za zistením dôvodu neprítomnosti.
3. V spolupráci s CPPPaP pripraviť pre rodičov diskusný klub na tému : Adaptácia detí v MŠ a Správna výslovnosť – krok k úspešným výsledkom v ZŠ.( ak epidemiologická situácia dovolí)
4. Pripraviť pre rodičov otvorené hodiny na predvedenie rozvíjania predčitateľskej a predpisateľskej gramotnosti( v rámci dodržiavania opatrení a nariadení ÚVZ)
5. Zavedenie tzv. Putovnej knihy do rodín, aby rodičia sa dokázali venovať deťom aj spôsobom čítania

rozprávky.

1. V rámci NP PRIM, individuálnym prístupom špeciálneho pedagóga, vhodnou stimuláciou detí odstraňovať veľké rozdiely v rozvojovej úrovni ( ak bude OZ na škole)

**16. Voľnočasové aktivity školy**

Plánované aktivity sa nerealizovali z dôvodu COVID 19

**17. Spolupráca školy s rodičmi, o poskytovaní služieb deťom a rodičom**

- poradné a metodické služby

- spolupráca školy s rodičmi je na priemernej úrovni, absentuje záujem niektorých rodičov o spoluprácu so školou, najmä čo sa týka pravidelnej dochádzky do MŠ a zapájania sa rodičov do diania v MŠ.

V Sabinove 12.10.2020 ................................................

riaditeľka školy

Danka Spišáková